Zhantas/Cleaned-Kyrgyz_Wikipedia huggingface dataset:
Турдугулов Жусупбек

Турдугулов Жусупбек (1919, Суусамыр өрөөнү - 2005, Суусамыр кыштагы) - согуштун жана эмгектин ардагери.
 
Улуу Ата Мекендик согуштан 1946-ж. кайткан.

Армияга 1939-ж. чакырылып, фашисттик Германияга каршы Украина фронтунда согушкан.

Ал «Кавказды коргогондугу үчүн», «1941-1945-жылдары Улуу Ата Мекендик согушта Германияны жеңгендиги үчүн» медалдары менен сыйланган.
Согуштан кийин колхозчу жана соода мекемесинде ар кандай жумуштарды аркалаган.
Темиржан уруусунан.

 Колдонулган адабияттар 

 Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
«Төө-Ашуу» лыжа тебүү базасы

«Төө-Ашуу» лыжа тебүү базасы -2008-ж. уюшулган заманбап комплекс.
Кыргыз Ала-Тоосунун түндүк капталында, деңиз деңгээлинен 3000 м бийиктикте (мындай бийиктикте жайгашышы сезондун эрте башталып, кеч бүтүшүнө өбөлгө түзөт), Бишкектен 120 км, Төө-Ашуу тешкен тоосунан 2,5 км, Бишкек-Ош жолунан 800 м батыш тарапта жайгашкан.
 
Лыжа тебүү мөөнөтү октябрдын аягынан майга чейин созулат.
Кардын калыңдыгы 1 - 1,5 мте чейин жетет.
Кышы жумшак (бир аз чыкыроон суук болуп турат).
Жылдык орточо температура -3,6°С, лыжа тебүү сезонунда -9,3°С.
Базанын ар кандай узундуктагы жана татаалдыктагы 3 негизги трассасы бар.
Алар: биринчисинин узундугу 2 км 600 м, тоонун капталынын тиктиги 32°; экинчиси 2 км 800 м, 30°; үчүнчүсү 3 км, 19°.
Лыжа тебүү атайын даярдалган тоонун эндүү капталы аркылуу жүргүзүлөт.
Учурда узундугу 1500 м болгон эки креслолуу, 120 орундуу бир асма жол иштейт.
Анын ылдамдыгы 4 м/сек.

Асма жолду тажырыйбалуу операторлор тейлешет.
Лыжа тебүүчү трассалар кар топтоочу атайын машиналар менен даярдалат.
Ал жердин шарты лыжа тебүүнүн ар кандай түрлөрүнө (эркин, атайын ж. б.) эсептелинген.

Базанын аймагында жыгачтан курулган бир бөлмөлүү 66 орундук коттеждер салынган.
Алар 2, 4 жана 6 орундуу болуп, керектүү эмеректер менен жабдылган.
Ошондой эле кафе-бар, мончо, медициналык жардам берүүчү пункт жана автоунаа коюучу (кайтарылган) жай иштейт.
Ар түрдүү лыжалар (балдар, өспүрүмдөр, аялдар жана чондор үчүн) жана сноуборддор (бир аяктуу эндүүрөөк лыжа) убактылуу тебүүгө берилет.
Тажрыйбалуу инструкторлор лыжа тебүүнү үйрөтөт.

Таза тоо абасы, жагымдуу трассасы, кооз тоо пейзажы эң жакшы эс алууга шарт түзөт.
Кыргызстанда туризмди өнүктүрүүнүн негизги булактарынын бири.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Төкөлдөшев Касымалы

Төкөлдөшев Касымалы (4.03.1918, Кожомкул, Жайыл району кыштагы - 29.09. 1978, ошол эле жер) - Социалисттик Эмгектин Баатыры (1971; СССРде почточулардын ичинен 3-болуп алган).
 
Улуу Ата Мекендик согуштун катышуучусу. Почточулукту 20 жашынан баштаган.

Жумгалдан Суусамырга жалгыз аяк жол аркылуу ат менен гезит-журнал, кат ташып турган.
Бул жол өтө татаал, кышы суук, Ураңкай өндүрүнө чыга бериште абанын температурасы бир топко төмөн түшүп, жолдо калган адамдар үшүккө чалдыккан учурлар болгон.

Ошого карабастан 1950-жылдан Панфилов районунун Көкөмерен (азыр Суусамыр) байланыш бөлүмүндө көп жыл почточу болуп үзүрлүү иштеген.
Малчыларды мыкты тейлөөгө жетишкен.

Ал почточу болуп 40тан ашык (а. и. 13 жыл почтаны машина менен ташыган) жыл эмгектенген.
Ленин, «Ардак Белгиси» ордендери менен сыйланган.

1970-жылы Кыргызфильм студиясы тарабынан анын эмгек жолун чагылдырган даректүү «Почточу» фильми (режиссёру Бекеш Абдылдаев) тартылганДокументальные фильмы студии «Киргизфильм», 1970.

Жубайы Төкөлдөшева Зуура Баатыр эне.

Уулу Төкөлдөшев Молдокерим ата кесибин улап, Кожомкул кыштагында почточу болуп эмгектенет.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Категория:Социалисттик эмгектин баатырлары
Токумова Нурбүбү

Токумова Нурбүбү (10. 12. 1952-ж. туулган, Кызыл-Ой кыштагы) - агартуучу, ишкер.
Кыргыз мамлекеттик университетинин филология факультетин бүтүргөн (1978).
 
 Эмгек жолун 1970-ж. Суусамыр орто мектебинде башталгыч класстын мугалими болуп баштаган.
 Ал 1992-2002-жылдары Жайыл райондук Граждандык абал актысын каттоо боюнча Суусамыр бөлүмүнүн башчысы болуп иштеген.
 2003-ж. «Эл-Мээри» коомдук бирикмесин уюштуруп, анын жетекчиси, 2004-ж. «Суусамыр мейкиндик» кредиттик союзун түзгөн.
 Ошол эле жылы Бүткүл дүйнөлүк банк жарыялаган программага ылайык гранттык конкурска катышып, грант утуп, «Маалымат, укук, билим» борборун, «Сорос-Кыргызстан» жарыялаган конкурстан грантка ээ болуп, «Алдыга кадам » маалымат билим борборун ачып, эки компьютер, кино жана фото аппараттарды, принтер, сканер, видео алып элге кызмат көрсөтүүдө.
 2005-ж. «Каунтерпрат - консорциум» жарыялаган конкурска катышып, шайлоодогу элдин укугун коргоо боюнча консультация, семинарларды өткөрүп, чакан китепкана ач кан.
 2006-ж. «Тоо айылдарын өнүктүрүү» долбоору аркылуу «Улут келечеги» ишкер аялдар жана «Максат» жаштар топторун уюштурган.
 2005-ж. эски мектептин жараксыз имаратын айыл өкмөтүнөн алып, спонсорлорду тартып, марафон уюштуруп, андан түшкөн каражаттарга имаратты ремонттоп, электр жылыткычтарды орнотуп, ишке киргизген.
 Суусамыр айылдык кеңешине эки жолу депутат.
 Бир нече жолу Ардак грамоталар менен сыйланган.
 Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Токтогулов Темиш

Токтогулов Темиш (19. 10. 1934-ж. 8-Март кыштагы -2004, ошол эле жер) - эмгек ардагери, элге билим берүүнүн отличниги, жетекчи кызматкер.
 
Кыргыз мамлекеттик университетинин география факультетин бүтүргөн (1958).
Эмгек жолун 8-Март мектебинде башталгыч класстардын мугалими болуп баштаган.

Кийин Суусамыр орто мектебинде география мугалими, тарбия иштери боюнча директордун орун басары, директору (1967-76), Калинин районундагы Эриктүү орто мектебинде директор (1976-77).

Сырттан окуу мектебинде окуу бөлүмүнүн методисти (1977-87), Калинин райондук элге билим берүү бөлүмүндө инспектор, КараБалта шаарындагы райондор аралык өндүрүштүк-окуу комплексинде директордун орун басары (1987-89) болуп иштеген.
В. И. Лениндин 100 жылдык юбилейлик жана «Эмгектин ардагери» медалдары жана райондун Элге билим берүү министрлигинин Ардак грамоталары менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тилебалиев Казыбек

Тилебалиев Казыбек (1926, Панфилов району, Орто-Арык кыштагы -1977, Панфилов кыштагы) - алгачкы агартуучу, эл агартуунун отличниги (1965).
 
Фрунзедеги мугалимдер институтун сырттан окуп бүтүргөн (1954).
Эмгек жолун мектепти бүткөндөн кийин айылдан баштаган.

Орто-Арык жети жылдык мектебинде кыргыз тили мугалими (1946-48), ошол эле мектепте директор (1949-51), Панфилов орто мектебинде мугалим (1951-53), Күрпүлдөк негизги мектебинде директор (1953-57), Панфилов райондук элге билим берүү бөлүмүнүн башчысы (1957-60), XV партсъезд негизги мектебинин директору болуп эмгектенген.

Суусамыр орто мектепте (1960-67), Кайыңды жардамчы жатак-мектебинде (1967-72), Киров атындагы орто мектепте директорлук (1972-77) кызматтарды аркалаган.
Кыргыз ССРинин Жогорку Советинин Президиумунун Ардак грамотасы (1966), «Эмгектеги каармандыгы үчүн» (1970) жана «Эмгек ардагери» медалдары менен сыйланган.

1998-ж. Панфилов кыштагындагы жетим жана кароосуз калган балдардын жактак мектибине анын ысмы ыйгарылган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тилебалиев Алмасбек

Тилебалиев Алмасбек (1932, Кызыл-Ой кыштагы -2003, Бишкек ш.) - мамлекеттик кызматкер, коомдук-саясий жана дипломатиялык ишмер.
 
Кыргыз мамлекеттик университетинин чет тилдер факультетин артыкчылык диплому менен бүтүргөн (1954).
Республикадагы карьердик 1-дипломат.

Республикалык маанидеги персоналдык пенсионер.
Эмгек жолун Ак-Талаа районундагы орто мектепте француз тили мугалими болуп баштайт.
1956-59-жылдары Ак-Талаа райондук комсомол комитетинин 1-катчысы, 1959-62-жылдары Москвадагы СССР Тышкы иштер министрлигинин астындагы дипломатиялык жогорку мектептин угуучусу.

Андан соң 1966-жылга чейин Пакистандагы СССР элчилигинде, 1966-69-жылдары Кыргыз Республикасынын Тышкы иштер министрлигинде министрдин жардамчысы, генералдык катчы болуп эмгектенген.
1969-71-жылдары Кыргызстан коммунисттик партиясынын Борбордук комитетинин пропаганда жана агитация бөлүмүндө сектор башчысы, 1971-75-жылдары Индиядагы СССР элчилигинде эмгектенет.

Андан кийин 1975-84-жылдары Кыргызстан коммунисттик партиясынын Борбордук комитетинде эл аралык байланыш жана информация боюнча сектор башчысы, Кыргыз Республикасынын Тышкы иштер министрлигинде министрдин орун басары болуп эмгектенген.
Дипломатиялык иштен кеткенден кийин Фрунзедеги «Кыргызинтурист» бирикмесинин башчысы болуп иштеп жүрүп ардактуу эс алууга чыккан.
Кыргыз Республикасындагы дипломатиялык иштерди өнүктүрүүдөгү кошкон салымы үчүн Кыргыз Республикасынын Жогорку Кеңешинин грамотасы жана Ардак грамоталары менен сыйланган.
Бош убагында ыр жазган.

«Индия элестери» (1993) деген ыр китеби бар.
Жолуке уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тешкен тoo

Тешкен тoo, Туннель Кыргыз Ала-Тоонун Төө-Ашуу ашуусунда, деңиз деңгээлинен 3120 м бийиктикте 1960-ж. тоону тешип, курулушу башталып, 1965-ж. бүтүрүлгөн.
 
 Анын узундугу 2800 м. КМШ өлкөлөрүнүн ичинде эң бийик жайгашкан тешкен тоо.
 Ал аркылуу Бишкек - Ош автомобиль жолу өтөт.
 Бишкектен 118 км, Суусамыр кыштагынан 32 км аралыкта.
 Түндүгүндө Кара-Балта капчыгайы, түштүгүндө Суусамыр өрөөну жатат.
 Реконструкциядан кийинки узундугу 2700 м.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Темирбекова Гүлбар

Темирбекова Гүлбар (1942-ж. туулган, Москва району, Чоң-Арык кыштагы) - эл агартуунун отличниги, эмгек ардагери.
 
Кыргыз мамлекеттик университетинин математика факультетин бүтүргөн (1964).
1962-67-жылдары Чичерин орто мектебинде, 1967-83-жылдары Суусамыр орто мектебинде мугалим, 1983-жылдан башталгыч класстар, 1990-95-жылдары жогорку класстардын окуу бөлүмүнүн башчысы болуп иштеген.
«Эмгек Ардагери» медалы жана грамоталар менен сыйланган.
Учурда ардактуу эс алууда.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тезекбай уулу Кенжебай

Тезекбай уулу Кенжебай (1898, Суусамыр өрөөнү -1989, Чүй өрөөнү) - Суусамыр өрөөнүнөн чыккан белгилүү дин кызматкери.
 
Сегиз жашынан 19 жашына чейин Өзбекстандагы медреседен билим алган.
Араб тилин жакшы билген.

Соңку жылдары Чүй, Сокулук райондорунда мусулмандар жамаатын башкарган.
Биялы манаптын күйөө баласы болгон.
Баласы Баатырбек Чүйдө турат.
Кырбаш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тамчиев Көкөтай

Тамчиев Көкөтай (26. 11. 1954-ж. туулган, Нарын облусу, Кызыл-Ой кыштагы) - агартуучу, 1980-ж. Бишкектеги И. Арабаев атындагы педагогикалык университетин бүтүргөн.
 
1973-75-жылдары Советтик Армияда кызмат өтөгөн.
1995-2003-жылдары Түркмөн орто мектебинин окуу бөлүмүнүн башчысы болуп иштеген.
2004-жылдан дене тарбия мугалими болуп эмгектенип келе жатат.
Облустук, райондук окуу бөлүмүнүн Ардак грамоталары менен сыйланган.
Жаманбай уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Тайлак баатыр менен эдигенин сайышы

Тайлак баатыр менен эдигенин сайышы -1832-жылдары ченде, жай айында Суусамырдагы Токойлуу жайлоосунда болгон окуя.
 
Эдиге баштаган кокондук аскерлер Суусамырды каратып, Көкөмерендин төмөн жагындагы Кызыл-Ойго чеп куруп, андан ары Жумгал, Кочкор, Курткага ээн каттап, Талас, Токтогул менен да соода байланышын күчөтүү максатында Ташкенден чыгып, Олуя-Ата аркылуу Ашмараны ашып, Суусамырды басып алуу үчүн келишет.

Кокондун аскер башчысы Эдигенин улуту Ш. Бейшеналиевдин «Тайлак Баатыр» романында казак деп айтылса, Суусамыр элинде аны кыпчак дешет.
Бул сайыш Суусамыр өрөөнүндө, болжолу Бишкек - Ош автомобиль жолунун 155-160-чакырым аралыгында Марал-Кечүүгө жакын жерде токойдо болгон деп божомолдонот.

Тайлак баатыр Эдигени жекеге чакырып, экөө көпкө бирибирин алыша албай, найзалар сына берет.
Акыры Тайлак нар кескен кылычы менен Эдигенин башын кыя чапкан.
Душмандын туусу жыгылып, кокондуктар келген жагына качкан.
Ошол мезгилдеги кыргыздардын Кокон хандыгына каршы Суусамырда болгон согушу тарыхый факт болуп калган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Табалдиев Акмат

Табалдиев Акмат (1. 8. 1936, Сокулук району Асыл-Баш кыштагы -2004, ошол эле жер) - эл агартуунун отличниги (1980).
 
Кыргыз мамлекеттик университетинин тарых факультетин бүтүргөн (1960).

Эмгек жолун 1960-ж. Ош (учурда Жалал-Абад) облусунун Жаңы-Жол (Аксы) районундагы Афлатун (Авлетим) орто мектебинде мугалим болуп баштаган.
1963-69-жылдары Сокулук районунун Белогорка, Октябрь мектептеринде, 1969-75-жылдары Суусамырдагы «Кызыл-Ой» орто мектебинде, 1975-82-жылдары Суусамыр жатак-мектебинде, 1982-жылдан 1996-жылга чейин Чүй районундагы «Кызыл-Суу», Сокулук районундагы «1-Май» орто мектептеринде директор болуп эмгектенип келген.

Иштеген мектептерин кабинеттик системага өткөрүп, окутууда жаңы методдор менен окутуунун ыкмаларын колдонуп, райондогу начар мектептерди алдыңкы орундарга алып чыгып, коомдук иштерге да активдүү катышкан.
Райондук партиялык комиссиянын, райОНОнун Советинин туруктуу мүчөсү болуп келген.
Москвада өткөн Бүткүл Союздук мугалимдердин съездинин 2 жолку, РСФСРдин мугалимдеринин съездинин 1 жолку, Кыргызстан мугалимдеринин съездинин 2 жолку делегаты.

КПСС БКнын, СССР Министрлер Советинин, ВЦСПСтин жана ЛКЖС БКнын көптөгөн Ардак грамоталарынын, баалуу сыйлыктардын ээси.
Чал уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сырдыбаев Турдумбек

Сырдыбаев Турдумбек (1920, Кызыл-Ой кыштагы -1989, Маловодный кыштагы, Сокулук району) - согуштун жана эмгектин ардагери.
 
 Ысык-Көл облусундагы Түп айыл чарба техникумун бутүргөн (1939).
 1941-45-жылдары Улуу.
 Ата Мекендик согушка катышкан.
 1945-ж. Жумгал районунда зоотехник, 1952-жылдары Жумгал районундагы «Совнарком» колхозунда зоотехник, 1957-жылдан өмүрүнүн акырына чейин Жумгал районунун «Чаек» колхозунда башкы зоотехник болуп иштеген.
 Райондук жана облустук кеңешке бир нече жолу депутат болуп шайланган.
 Өкмөттүк сыйлыктар менен да сыйланган.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сырдыбаев Мадылбек

Сырдыбаев Мадылбек (1928, Кызыл-Ой кыштагы -1983, Фрунзе ш.) - белгилүү адабият таануучу жана алгачкы агартуучулардан.
 
 Партиялык кызматтарды да аркалаган.
 Кыргыз мамлекеттик университетинин филология факультетин артыкчылык диплому менен бүтүргөн (1956).
 1945-ж. Советтик Армияга кызмат өтөөгө чакырылып, Украина, Польша, Чехословакия, Венгрияга чейин барган.
 Ал 1947-51-жылдары Жумгал районунун эл агартуу бөлүмүндө инспектор, Тянь-Шань облусттук эл агартуу бөлүмүнүн башчысынын орун басары, Кыргыз мамлекеттик басмасында редактор (1956-58), стилист, текстолог, котормочу болуп иштеген.
 1958-61-жылдарыКПСС БКнын алдындагы коомдук илимдер академиясында окуган.
 Улуттук илимдер академиясынын партиялык комитетинде катчы, 1961-63-жылдары Кыргызстан Компартиясынын Борбордук Комитетинин агитация жана пропаганда бөлүмүндө орун басар, 1964-68-жылдары Улуттук илимдер академиясында Укук жана философия институтунун окумуштуу катчысы, Кыргыз өкмөтүнүн Токтогул атындагы сыйлыктарды ыйгаруу комитетинин жооптуу катчысы болуп өмүрүнүн акырына чейин иштеген.
 Ал белгилүү адабият таануучу.
 Л. И. Лагиндин балдар үчүн жазылган «Хоттабыч абышка» жомогун, Н. Думбадзенин «Кам санаба энеке», В. Быковдун «Турна чакырык» деген китептерин кыргызчага которгон.
 Ал ошондой эле кыргыз тилинен орус тилине А. Токомбаевдин «Кызыл мүштөк», Ч. Иманкуловдун юбилейлик жыйнагын жана илимпоздордун кандидаттык, докторлук диссертацияларын (1960-80) которгон.
 Токтор уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сыйданов Кубанычбек

Сыйданов Кубанычбек (9. 2. 1947-ж. туулган, Чүй облусу, Москва району, Чоң-Арык кыштагы) - мамлекеттик коомдук ишмер.
 
 Кыргыз Республикасына эмгек сиңирген куруучу (1996).
 Мамлекеттик кызматтын 2-класстагы кеңешчиси.
 Фрунзе политехникалык институтун (1973), Ташкендеги жогорку партиялык окуу жайын (1987) бүтүргөн.
 Эмгек жолун 1964-ж. Орто Азия монтаждоо башкармалыгында слесарга үйрөнчүк болуп баштаган.
 Андан сон, 1976-ж. чейин ар кандай курулуш ишканаларында мастер, прораб, улук жана башкы инженер болуп эмгектенип келген.
 Кийин Нарын облусунун Ак-Талаа районундагы колхоздор аралык курулуш ишканасында төрага (1976-78), «Нарыноблмежколхозстрой» бирикмесинде төраганын орун басары (1978-79), «Нарыноблсельстройдо» төрага (1979-82), Нарын шаардык кеңешинин төрагасы (1982-86), 1986-88-ж.
 Кыргызстан КП БКнын инспектору, 1988-91-ж.
 Нарын облкеңешинин төрагасынын 1-орун басары, Фрунзедеги республикалык «Агроөнөржайкурулуш» бирикмесинде начальниктин 1 -орун басары, Кара-Балта шаардык кеңешинин төрагасы (1991-94), Калинин (Жайыл) райондук, Чүй облустук мамлекеттик администрациясынын башчысынын 1орун басары, андан соң Чүй облусунун Сокулук жана Жайыл райондорунун мамлекеттик администрациясынын башчысы - акими болгон.
 Талас облусунун Манас районунда аким (1999-2000), Бишкектеги «Интерэнергохолдинг» компаниясында вице-президенттик кызматтарды аркалаган.
 2000-06-ж. жеке ишкердик менен алектенет.
 2006-жылдан кайрадан мамлекеттик кызматтарда.
 Чүй облусунун мамлекеттик администрациясынын башчысы - губернатор, Кыргыз Республикасынын Президентинин кеңешчиси, Коомдук палатанын төрагасы, Москва районунун акими болуп иштеп келди.
 Анын уюштуруучулук жөндөмү өтө жогору, коомдук жана мамлекеттик талантуу ишмер.
 Ал Жайыл районунда аким болуп турганда Суусамыр элинин экономикалык жана социалдык абалдарынын жакшырышына жакындан жардам берген.
 1997-ж. Базар экономикасынын шартында өрөөндө айдалбай калган жерлерди айдатып, өрөөндүн экономикасынын өнүгүүсүнө зор салым кошкон.
 «Ардак Белгиси» (1984) жана 3-даражадагы «Манас» ордендери менен сыйланган.
 Анын басып өткөн эмгек жолун чагылдырган «Кубанычбек Сыйданов» (2009) жана «Нарындан губернаторго чейин» (2007) деген 2 китеп жарык көргөн.
 Учурда ардактуу эс алууда.
 

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сыдыралиева Марипа Сооронбаевна

Сыдыралиева Марипа Сооронбаевна (20. 5. 1952-ж. туулган, 8-Март кыштагы) - юстициянын отличниги (2007), «Айкөл Манас» конкурс-фестивалынын жеңүүчүсү (2007).
 
Кыргыз мамлекеттик университетинин физика (1975; артыкчылык диплому менен) жана ошол эле окуу жайдын юридика факультеттерин бүтүргөн (2001).
Эмгек жолун Панфилов районундагы Күрпүлдөк орто мектебинде физика мугалими болуп баштаган.
 1976-80-жылдары Бишкектеги № 5 орто мектепте лаборант, мугалим, 
 1980-81-жылдары Бишкек шаардык аткаруу комитетинде катчы, 
 1982-2008-жылдары Бишкек шаардык никелештирүү сарайында башкы адис, 
 2008-жылдан Бишкектеги Октябрь райондук ЗАГС бөлүмүндө жетектөөчү адис болуп эмгектенип келүүдө.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сыдыкова Фатима Намазбековна

Сыдыкова Фатима Намазбековна (1. 5. 1954-ж. туулган, Караван (Кербен) району, Афлатун (Авлетим) кыштагы) - эл агартуунун отличниги.
 
Пржевальск шаарындагы педагогикалык институтунун орус тили жана адабияты факультетин бүтүргөн (1976).
Ал 1976-жылдан Суусамыр орто мектебинде орус тил жана адабият мугалими болуп иштеген.
1999-ж. Жайыл районунун, 2000-ж. Чүй облусунун эл агартуу бөлүмдөрүнүн, 2005-ж. Элге билим берүү министрлигинин грамоталары менен сыйланган.
2007-ж. «Эл агартуунун отличниги» төш белгисин алган.
Учурда ардактуу эс алууда.
Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сыдыков Намазбек

Сыдыков Намазбек (15. 3. 1931-ж. туулган, Панфилов району, Кум-Арык кыштагы) - эмгек ардагери.
 
 Кыргыз мамлекеттик университетинин биологияхимия факультетин бүтүргөн (1952). Эмгек жолун Жалал-Абад облусунун Караван (Кербен) районундагы Афлатун (Авлетим) орто мектебинде окуу бөлумүнүн башчысы болуп баштаган.
 Кийин 1956-ж. Суусамыр орто мектебинде мугалим, 1957-ж. мектептин директору, 1958-ж. окуу бөлүмүнүн башчысы болуп иштеген.
 1970-ж. В. И. Лениндин 100 жылдыгы юбилейлик медалы менен сыйланган.
 Учурда ардактуу эс алууда.
 Жаныш уруусунан.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар
Сыдыков Базарбек Кимбилдиевич

Сыдыков Базарбек Кимбилдиевич (27. 6. 1953-ж. туулган, Ленинполь (Бакай-Ата) району, Бакай-Ата кыштагы) - скульптор, эл агартуунун отличниги.
 
 Маданияттын мыкты кызматкери.
 Кыргыздын балбаны Кожомкулдун эстелигинин автору.
 Фрунзедеги көркөм сүрөт окуу жайын (1976), Ташкендеги A. Н. Островский атындагы театр жана көркөм сүрөт институтунун декорация жана монументалдык искусство факультетин (1982) бүтүргөн.
 Эмгек жолун 1976-ж. Ош облусунун Совет айылындагы атайын орто окуу жайында жыгаччылык боюнча мастер болуп баштаган.
 Фрунзедеги көркөм сүрөт окуу жайында мугалим (1984-97).
 1997-жылдан И. Арабаев атындагы педагогикалык университетте эмгектенип келүүдө.
 Учурда доцент.
 Чыгармачылык өнөрканасында да чыгармачылыгы менен алектенет.
 Ысык-Ата районундагы Красная Речка кыштагында, Талас шаарында, Бишкекте Улуу Ата Мекендик согуштун катышуучуларына, Сүймөнкул Чокморов, Зууракан Кайназарова жана генерал Чыныбек Алиевге ж. б. тургузулган эстеликтердин автору.
 Ошондой эле Тоголок Молдо, Ишеналы Арабаевдердин эстеликтерин граниттен чегип жасаган.
 Ал Казакстан Республикасында, Түркстан шаарында Каманбай баатырдын, Астанада Кулагер тулпардын айкелдерин да жасаган.
 «Эл агартуунун отличниги» (2005), Маданияттын мыкты кызматкери (2007) төш белгилерин алган.
 Казакстан Республикасынын художниктер союзунун грамотасы менен сыйланган.

 Колдонулган адабияттар 
Суусамыр: Энциклопедия /Башкы ред. Ү. Асанов. - Б.: Энцик. борбору, 2010. - 312 б., илл. ISBN 978-9967-14-076-9

Категория:Суусамыр району
Категория:Инсандар